Sampsa Astala

**Sampsa Astala** (sündinud 23. jaanuaril 1974 Vantaas) on soome muusik, kelle esinejanimed on **Kita** ja **Stala**. Ta on tuntud eeskätt ansambli Lordi trummarina aastatel 2000–2010. 

## Elulugu

Sampsa Astala sündis Vantaas, kuid veetis oma lapsepõlve ja noorusaastad Karkkilas.
Varajases nooruses õppis ta Lohja muusikakoolis klassikalist kitarri, kuid tüdines sellest. Ta pääses maksimaalse tulemusega Karkkila muusikakooli, kus hakkas õppima trummimängu. 

Sampsa oli teismelisena Soome esiliiga motokrossimees. 
Tipptaseme saavutas ta 16-aastaselt. 19-aastaselt loobus ta sellest hobist, kui hakkas tõsisemalt tegelema muusikaga.

1990. aastatel tutvus Astala Niko Hurmega, kes õppis basskitarri. 
Koos asutasid nad bändi SO., mis tegutseb siiani. 
Hiljem mängisid Astala ja Hurme koos ka bändis Lordi.

Astala tutvus Lordi laulja Tomi Putaansuuga 1995. aastal Radiomafia korraldatud Kissi-teemalise raadiomängu kaudu, kuna siis olid mõlemad kirglikud Kissi fännid. Putaansuu ja Astala pääsesid mõlemad finaali, ent Astala võitis Putaansuu tänu viimasele küsimusele. Küsiti, millist Kissi laulu on kaverdanud Foo Fighters, ja õige vastus oli "Ozone". Astala võitis kolm vabalt valitud Kissi CD-plaati. 1996. aastal kohtusid Astala ja Putansuu ka Kissi-laevakruiisil Stockholmi.

Aastatel 1995–1996 õppis Astala muusikat Eurajoki kristlikus rahvaülikoolis. 2000. aastal lõpetas ta Helsingi diakooniaülikooli bakalaureusekraadiga sotsioloogia erialal. Pärast ülikooli lõpetamist kuni aastani 2001, mil Lordi saavutas menu, töötas ta Helsingis Malmi kiriku noorsootöötajana.

Pärast seda on ta täielikult pühendunud muusikaga tegelemisele.
2005. aasta kevadel sai ta stuudiotehnikutunnistuse, vastava hariduse omandas ta Orimattila instituudis. Lisaks on Astala olnud ka produtsent Michael Wageneri praktikant USA-s Nashville'is. 
Ta on teinud ohtralt stuudiosalvestusi ja helipuldis nuppe keeranud. 
Astalal on ka oma stuudio So Music Finland, kus ta produtseerib, salvestab ja kirjutab laule. Ta on olnud taustalaulja mitmete Soome artistide albumitel, sealhulgas ka Soome Eurovisiooni laulja Hanna Pakarineni albumil.

99% Lordi taustavokaalist on popdžässikonservatooriumis laulu õppinud Sampsa teene. 

Suurimateks iidoliteks peab ta Kissi Paul Stanleyt, Lenny Kravitzit ja Tommy Leed. 

Lordi tegelaskuju Kita, keda Sampsa kehastas, on iidsest tulnukarassist pärinev sauruselaadne inimelukas, kes on pärit Mu-Are tähesüsteemist. Kita nimi tähendab soome keeles (looma) lõugu.

1997. aastast on ta juhtinud bändi SO. (alates 2010 Stala & SO.), kus ta on laulja. 

2010. aasta suvel alustas Sampsa oma esimese sooloalbumi tegemist. Hiljem liitus tema sooloprojekt Stala tema bändiga So. ning uueks bändiks sai Stala & SO.

2010. aasta 4. oktoobril teatati Lordi kodulehel, et Kita (Sampsa Astala) lahkus bändist, kuna ta otsustas oma muusikukarjääriga edasi minna ilma Kita tegelaskujuta, esinedes edaspidi ainult iseendana.. 2010. aasta sügisest jätkas ta karjääri bändiga Stala & SO. (endine nimi SO.), kes kandideeris ka Soome 2011. aasta Eurovisiooni eelvooru .

2011. aastal liitus Sampa Astala juba varem tegutsenud Soome KISS-i tribüütansambliga Paul Stanley Boozing Society, kus ta on laulja.

## Viited

## Muud allikad
*KitaStala TwitterLordi.fi 
*StalaSo TwitterEntinen Lordi-rumpali KISS-tribuuttibändiin

## Välislingid
* Monsterdiscohell
* KitaStala Twitter
* So Music Finland